## Odluka o načinu i uvjetima pod kojima nerezidenti ulažu u domaće vrijednosne papire i udjele u domaćim investicijskim fondovima

### NN 146/2003 (17.9.2003.), Odluka o načinu i uvjetima pod kojima nerezidenti ulažu u domaće vrijednosne papire i udjele u domaćim investicijskim fondovima

# HRVATSKA NARODNA BANKA

2139

Na
temelju članka 24., stavka 2. i 3., članka 25. stavka 4. i članka 27. stavka 2.
Zakona o deviznom poslovanju (»Narodne novine«, br. 96/2003.) te članka 38.
stavka 3. pod l) Zakona o Hrvatskoj narodnoj banci (»Narodne novine«, br.
36/2001.) Savjet Hrvatske narodne banke na sjednici održanoj 10. rujna 2003.
donio je

## ODLUKU

### o naČinu i uvjetima pod kojima nerezidenti ulaŽu u domaĆe vrijednosne papire i udjele u domaĆim investicijskim fondovima

OpĆe odredbe

I.

(1) Ovom se odlukom određuju uvjeti i način na koji
nerezidenti kupuju i prodaju domaće vrijednosne papire i udjele u domaćim
investicijskim fondovima na financijskom tržištu Republike Hrvatske.

(2) Ukoliko ulaganje u domaće
vrijednosne papire ima obilježje izravnog ulaganja prema odredbama članka 9.
Zakona o deviznom poslovanju, takvo je ulaganje slobodno odnosno na njega se ne
primjenjuju odredbe ove odluke.

(3) Domaćim vrijednosnim
papirima u smislu ove odluke smatraju se vrijednosni papiri čiji je izdavatelj
rezident.

(4) Domaći investicijski fond
u smislu ove odluke investicijski je fond koji je osnovalo društvo za
upravljanje investicijskim fondovima čije je sjedište u Republici Hrvatskoj.

(5) Kratkoročni vrijednosni papiri prema ovoj odluci
vrijednosni su papiri izdani u seriji s rokom dospijeća do godine dana, kao što
su trezorski zapisi, blagajnički zapisi, komercijalni zapisi, certifikati o
depozitima i bankarski akcepti.

II.

U smislu ove odluke nerezidentima se smatraju:

•  pravne osobe sa sjedištem u
inozemstvu

•  predstavništva stranih pravnih
osoba u Republici Hrvat­skoj

•  trgovci pojedinci, obrtnici i
druge fizičke osobe sa sje­dištem odnosno prebivalištem u inozemstvu koje
samostalnim radom u inozemstvu obavljaju gospodarsku djelatnost za koju su
registrirane

•  strana diplomatska i konzularna
predstavništva u Republici Hrvatskoj te druge izvanteritorijalne organizacije i
tijela koji na temelju dvostranih ili višestranih među­narodnih ugovora, koje
je Republika Hrvatska ratificirala, djeluju na području Republike Hrvatske

•  strane vjerske zajednice, strane
udruge i druge strane organizacije

•  fizičke osobe s prebivalištem u
inozemstvu i

•  podružnice rezidentnih trgovačkih
društava koje posluju u inozemstvu.

Uvjeti za ulaganje u domaĆe vrijednosne papire

III.

(1)
Nerezidenti ne smiju kupovati blagajničke zapise Hrvat­ske narodne banke i
trezorske zapise Ministarstva financija Republike Hrvatske.

(2)
Nerezidenti ne mogu kupovati domaće kratkoročne vrijednosne papire s preostalim
rokom dospijeća do 6 mjeseci.

(3)
Iznimno od odredbe stavka 2. ovog članka, nerezident može kupiti domaće
kratkoročne vrijednosne papire s preostalim rokom dospijeća do 6 mjeseci
ukoliko ih stječe od drugog nerezidenta koji je te vrijednosne papire imao u
vlasništvu na dan stupanja na snagu ove odluke.

(4)
Rezidenti ne smiju prodavati nerezidentima domaće kratkoročne vrijednosne
papire s preostalim rokom dospjeća do 6 mjeseci, blagajničke zapise Hrvatske
narodne banke i trezorske zapise Ministarstva financija Republike Hrvatske.

(5)
Nerezidenti ne smiju kupovati udjele odnosno dionice u onim domaćim
investicijskim fondovima koji prema statutu fonda u svom portfelju smiju držati
više od 50% blagajničkih zapisa Hrvatske narodne banke i/ili trezorskih zapisa
Ministarstva financija Republike Hrvatske.

(6) Iznimno od odredbe stavka 5. ovog članka,
nerezident može kupiti udjele odnosno dionice u domaćim investicijskim
fondovima koji prema statutu fonda u svom portfelju smiju držati više od 50%
blagajničkih zapisa Hrvatske narodne banke i/ili trezorskih zapisa Ministarstva
financija Republike Hrvatske, samo ukoliko ih stječu od drugog nerezidenta koji
je te udjele odnosno dionice imao u vlasništvu na dan stupanja na snagu ove odluke.

(7) Rezidenti ne smiju prodavati nerezidentima udjele
odnosno dionice u domaćim investicijskim fondovima koji prema statutu fonda u
svom portfelju smiju držati više od 50% blagajničkih zapisa Hrvatske narodne
banke i/ili trezorskih zapisa Ministarstva financija Republike Hrvatske.

(8**)** Banka skrbnik ne smije obavljati poslove
skrbništva za domaće kratkoročne vrijednosne papire s preostalim rokom dospijeća
do 6 mjeseci za nerezidenta koji suprotno odredbama ove odluke kupi takve
vrijednosne papire.

(9) Društvo za upravljanje investicijskim fondom ne
smije izdati potvrdu o vlasništvu nerezidentu koji suprotno odredbama ove točke
kupi udio i/ili dionice u vlasništvu domaćega investicijskog fonda.

IV.

(1) Nerezidenti su za ulaganja u domaće vrijednosne
papire na financijskom tržištu Republike Hrvatske obvezni sklopiti ugovor o
skrbništvu s bankom koja je za obavljanje poslova skrbništva dobila odobrenje
Komisije za vrijednosne papire Republike Hrvatske.

(2)
Banka skrbnik dužna je pri svakom sklapanju ugovora o skrbništvu za poslove s
domaćim vrijednosnim papirima utvrditi status vlasnika što se tiče
rezidentnosti.

(3)
Banka skrbnik i nerezident dužni su se ugovorom o skrbništvu obvezati da
nerezident neće kupljene domaće vrijednosne papire prodati rezidentu, dati u
zalog rezidentu odnosno fiducijarno prenijeti rezidentu, u roku od jedne godine
od upisa prava vlasništva nad domaćim vrijednosnim papirom odnosno do dospijeća
vrijednosnog papira ukoliko je rok dospijeća vrijednosnog papira kraći od jedne
godine.

Ostale odredbe

V.

Odredbe
ove odluke ne odnose se na fizičke osobe s prebivalištem u inozemstvu koje u
Republici Hrvatskoj borave na osnovi važeće dozvole boravka u trajanju od
najmanje 183 dana.

VI.

Ova
odluka stupa na snagu osmog dana od dana objave u »Narodnim novinama«.

O.br. 632/2003.

Zagreb,
10. rujna 2003.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski,** v. r.

Odluka, NN 146/2003-2139